《满庭芳 东亭桂》
清代·顾贞观

径敞深秋，轮安满月，绿阴长对清圆。金泥衫冷，飒沓委金钿。

五夜馚馧不绝，凉如水，胜挟飞仙。乘风去，蕊珠宫阙，能得几回眠。

当年。携伴侣，小山沉醉，斗韵分笺。纵闲愁吹坠，不到觥船。

欲觅狂欢旧梦，谁知在、曲阁栏边。凭记取，生香真色，写照属黄荃。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。